Haven Coleman

Ymgyrchydd hinsawdd o'r Unol Daleithiau yw Haven Coleman (g. 29 Mawrth 2006). Hi yw cyd-sylfaenydd a chyfarwyddwr cydweithredol Streic Hinsawdd Ieuenctid UDA; mae'r sefydliad dielw yma'n ymroddedig i godi ymwybyddiaeth a mynnu gweithredu dros yr argyfwng newid hinsawdd. Fe’i sefydlodd ynghyd a'r ymgyrchwyr ifanc, Alexandria Villaseñor ac Isra Hirsi. Cyhoeddir ei hysgrifau ym Mwletin y Gwyddonwyr Atomig.

Mae Haven Coleman yn bywyn Denver, Colorado ac mae'n fyfyriwr yn Ysgol Gyhoeddus Denver.

 Gweithredu 
Trodd Coleman at amgylcheddiaeth yn gyntaf pan oedd hi'n ddeg oed, ar ôl dysgu bod ei hoff anifail, slothiau, yn lleihau o ran nifer, oherwydd datgoedwigo. Gwnaeth newidiadau sylweddol i'w ffordd o fyw a ysbrydolwyd gan fyw'n fwy cynaliadwy. Bu hefyd ar gwrs hyfforddiant 'Prosiect Realiti Hinsawdd'.

Ar ôl gweld actifiaeth amgylcheddol feiddgar Greta Thunberg a streiciau hinsawdd ieuenctid yn Ewrop, fe'i hysbrydolwyd i ddilyn ôl ei throed. Felly, ers Ionawr 2019, pan oedd yn 13 oed, dechreuodd brotestio o flaen busnesau neu o flaen adeiladau'r llywodraeth, megis Colorado State Capitol. Bob dydd Gwener aeth ar streic i fynnu gweithredu gwleidyddol ynghylch ansawdd aer, gweithfeydd glo , ynni adnewyddadwy ac ati. Anfonodd e-bost hefyd at swyddogion etholedig ynghylch ei phryderon. Cafodd ei bwlio gan gyfoedion yn yr ysgol a oedd yn credu bod ei hymgyrchu amlwg yn rhyfedd.

Arferai Coleman brotestio ar ei phen ei hun nes iddi allu sefydlu Streic Hinsawdd Ieuenctid yr Unol Daleithiau (US Youth Climate Strike) gyda Isra Hirsi ac Alexandria Villasenor. Ers hynny, cynhaliwyd streiciau hinsawdd ar draws sawl taleithiau'r UDA. Ar Fawrth 15, cynhaliwyd protest ieuenctid rhyngwladol gyda dros 120+ o wledydd.

Aeth Coleman yn firaol ar ôl siarad â Seneddwr y wladwriaeth Cory Gardner am lygredd carbon yn neuadd y dref. Fe wnaeth hi ei annog i weithredu a chynigiodd drefnu mudiad llawr gwlad i hwyluso, ond gwrthododd Gardner.

Wrth iddi wneud penawdau, daliodd sylw Al Gore, a wahoddodd Coleman i siarad yn yr ymgyrch 24 Awr Realiti (24 Hours of Reality) a drefnwyd gan The Climate Reality Project .

Yn 2021 roedd Coleman yn gweithio ar Arid Agency, sydd â'r nod o gyflymu ymgyrchoedd amgylcheddol a chyfiawnder cymdeithasol.

 Cyfeiriadau 

Categori:Genedigaethau 2006
Categori:Amgylcheddwyr o'r Unol Daleithiau
Categori:Ymgyrchwyr o'r Unol Daleithiau
Categori:Ymgyrchwyr newid hinsawdd